《峡》
明代·张拱辰

峡山高兮千寻，峡流险兮寖淫。障白日于晴空，泼岩崖之微阴。

碧草萋菲，怪石峨巍。山鬼夜哭，鹧鸪朝啼。聆惜春波兮日瀰漫，中流一箭兮飞奔遄。

游人值此兮命难存。余舟已济兮心犹酸。拉长年与三老兮正襟而诉之。

莫余行其少迈兮顾流而易之。乘白日之馀光兮择芳渚而憩之。

桂棹兮兰桨，神明兮翱翔。有酒兮酤我，共酌兮斜阳。

作者简介：张拱辰，字仰德，号虚斋。明武宗正德十二年（一五一七）进士。授户部主事，历官郎中监，福建布政司参议。事见清咸丰《顺德县志》卷二三。